A4-0269/98

Ψήφισμα σχετικά με την ανακοίνωση της Επιτροπής: «Πρόγραμμα δράσης για την ελεύθερη κυκλοφορία των εργαζομένων» (COM(97)0586 - C4-0650/97)

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής (COM(97)0586 - C4-0650/97),

- έχοντας υπόψη τη Συνθήκη ΕΚ, και ιδίως τα άρθρα 2, 5, 6, 8, 8Α, 48 έως 51, 57, 117, 118 και 118Β,

- έχοντας υπόψη τη δεύτερη έκθεση της Επιτροπής για την ιθαγένεια της Ένωσης (COM(97)0230 - C4-0291/97),

- έχοντας υπόψη την έκθεση της Ομάδας Υψηλού Επιπέδου, υπό την προεδρία της κ. Simone Veil, σχετικά με την ελεύθερη κυκλοφορία των προσώπων (C4-0181/97),

- έχοντας υπόψη τις προτάσεις σχετικά με την προσαρμογή του κανονισμού (ΕΟΚ) 1612/68, της οδηγίας 68/360/ΕΟΚ και του κανονισμού (ΕΟΚ) 1408/71 που έχει υποβάλει η Επιτροπή στο Συμβούλιο από το 1989,

- έχοντας υπόψη τα ψηφίσματά του σχετικά με τις προτάσεις αυτές,

- έχοντας υπόψη το ψήφισμά του της 14ης Μαΐου 1997 σχετικά με το Πράσινο Βιβλίο της Επιτροπής «Εκπαίδευση - Κατάρτιση - Έρευνα - Τα εμπόδια στη διακρατική κινητικότητα ((ΕΕ C 167 της 2.6.1997, σελ. 94)),

- έχοντας υπόψη το ψηφισμά του της 28ης Μαΐου 1998 σχετικά με «την κατάσταση των διαμεθοριακών εργαζομένων στην Ευρωπαϊκή Ένωση» ((ΣΠ της ημερομηνίας αυτής, Μέρος ΙΙ, σημείο 14)),

- έχοντας υπόψη τις πολυάριθμες αναφορές που έχουν κατατεθεί σχετικά με το πρόβλημα της ελεύθερης κυκλοφορίας,

- έχοντας υπόψη την εμπεριστατωμένη νομολογία του Ευρωπαϊκού Δικαστηρίου σχετικά με την ελεύθερη κυκλοφορία,

- έχοντας υπόψη την έκθεση της Επιτροπής Απασχόλησης και Κοινωνικών Υποθέσεων και τις γνωμοδοτήσεις της Επιτροπής Νομικών Θεμάτων και Δικαιωμάτων των Πολιτών, της Επιτροπής Πολιτικών Ελευθεριών και Εσωτερικών Υποθέσεων καθώς και της Επιτροπής Αναφορών (A4-0269/98),

Α. λαμβάνοντας υπόψη ότι η ελεύθερη κυκλοφορία των ατόμων αποτελεί μια από τις τέσσερις θεμελιώδεις ελευθερίες της Ευρωπαϊκής Ένωσης, η οποία θα έπρεπε να υλοποιηθεί με βάση το άρθρο 7Α της Συνθήκης περί ιδρύσεως της ΕΚ έως τις 31 Δεκεμβρίου 1992, του οποίου, ωστόσο, πράγμα που, ωστόσο, έχει επιτευχθεί σε ελάχιστο βαθμό σε σύγκριση με τις υπόλοιπες θεμελιώδεις ελευθερίες,

Β. λαμβάνοντας υπόψη ότι η επίτευξη της ελεύθερης κυκλοφορίας των προσώπων αποτελεί βασική προϋπόθεση για την ευρωπαϊκή αγορά εργασίας και ότι, γι' αυτό το λόγο, θα πρέπει να επιλυθούν τα υφιστάμενα προβλήματα, μεταξύ άλλων, όσον αφορά τις διακρίσεις εις βάρος των διαμεθοριακών εργαζομένων[semigr ] λαμβάνοντας υπόψη ότι η ελεύθερη κυκλοφορία των προσώπων δεν είναι δυνατόν να περιορίζεται μόνον όσον αφορά την αγορά εργασίας αλλά αποτελεί θεμελιώδες δικαίωμα για όλους εκείνους που διαμένουν στην επικράτεια της Ένωσης, μεταξύ άλλων, σπουδαστές, συνταξιούχους, μη απασχολούμενους και υπηκόους τρίτων χωρών που είναι εγκατεστημένοι νομίμως στην επικράτεια της Ένωσης,

Γ. λαμβάνοντας υπόψη ότι η ελεύθερη κυκλοφορία των ανθρωπίνων πόρων δημιουργεί περισσότερες δυνατότητες για τους εργαζομένους και τους εργοδότες οι οποίες, υπό το πρίσμα των κατευθυντηρίων γραμμών της πολιτικής απασχόλησης, συμβάλλουν στην ανάπτυξη της απασχόλησης και της οικονομίας[semigr ] διαπιστώνοντας, ωστόσο, ότι τα προβλήματα της Ευρώπης όσον αφορά τη δημιουργία θέσεων εργασίας δεν θα επιλυθούν απλώς και μόνον με την ελεύθερη κυκλοφορία των εργαζομένων και ότι εξακολουθούν να παρεμβάλλονται σημαντικά εμπόδια στην αναγκαία κινητικότητα των εργαζομένων[semigr ]

Δ. λαμβάνοντας υπόψη ότι εξακολουθούν να μην υπάρχουν κοινοτικές ρυθμίσεις για την κατάργηση των συνοριακών ελέγχων,

Ε. λαμβάνοντας υπόψη ότι με την κύρωση της Συνθήκης του Άμστερνταμ θα επιτευχθεί εν μέρει η ενσωμάτωση του κεκτημένου του Σένγκεν στο πλαίσιο της ΕΕ,

ΣΤ. λαμβάνοντας υπόψη ότι το κοινοτικό δίκαιο εξακολουθεί να παρουσιάζει κενά στον τομέα του δικαιώματος εισόδου και παραμονής σε μία χώρα καθώς και στον τομέα του συντονισμού των συστημάτων κοινωνικής ασφάλισης[semigr ] λαμβάνοντας υπόψη ότι το Ευρωπαϊκό Κοινοβούλιο έχει ήδη κατά το παρελθόν ζητήσει την τροποποίηση των κανονισμών (ΕΟΚ) 1612/68 και 1408/71 καθώς και της οδηγίας 68/360/ΕΟΚ, και επίσης λαμβάνοντας υπόψη ότι η έγκριση πολλών προτάσεων έχει παρεμποδισθεί από το Συμβούλιο,

Ζ. λαμβάνοντας υπόψη ότι πολλά εμπόδια στον τομέα της ελεύθερης κυκλοφορίας οφείλονται στην ελλιπή εφαρμογή των κοινοτικών διατάξεων και στην ανεπαρκή συνεργασία μεταξύ των κρατών μελών,

Η. λαμβάνοντας υπόψη ότι υπάρχει έλλειψη γνώσεων και πληροφοριών όσον αφορά τα δικαιώματα και τις δυνατότητες που συνδέονται με την ελεύθερη κυκλοφορία,

Θ. λαμβάνοντας υπόψη ότι η έλλειψη διαφάνειας στις αγορές εργασίας παρεμποδίζει την άσκηση του δικαιώματος της ελεύθερης κυκλοφορίας,

Ι. λαμβάνοντας υπόψη ότι οι περιορισμοί στην πρόσβαση των διακινούμενων εργαζομένων στην απασχόληση στο δημόσιο τομέα δικαιολογείται μόνον εφόσον η εν λόγω δραστηριότητα συνδέεται με την άσκηση κρατικής κυριαρχίας,

ΙΑ. λαμβάνοντας υπόψη ότι αφενός εξακολουθούν να υπάρχουν ελλείψεις στο σύστημα των κοινοτικών ρυθμίσεων για την αναγνώριση τίτλων σπουδών και λοιπών προσόντων, και, αφετέρου, η έλλειψη διαφάνειας όσον αφορά τους τίτλους σπουδών και λοιπά προσόντα που δεν καλύπτονται από τις κοινοτικές ρυθμίσεις δημιουργεί στην πράξη διακρίσεις εις βάρος των διακινούμενων εργαζομένων,

ΙΒ. λαμβάνοντας υπόψη ότι λόγω των διαφορετικών εθνικών ρυθμίσεων στον τομέα της άμεσης φορολογίας καθώς και λόγω της αλληλεπίδρασης μεταξύ των διαφορετικών εθνικών συστημάτων φορολογίας αφενός, και των ρυθμίσεων κοινωνικής προστασίας, αφετέρου, δημιουργούνται σοβαρά εμπόδια κατά την άσκηση του δικαιώματος της ελεύθερης κυκλοφορίας, ιδιαίτερα για τους μεθοριακούς εργαζομένους, οι οποίοι διατρέχουν τον κίνδυνο να υποστούν σημαντικές εισοδηματικές απώλειες λόγω αυτής της αλληλεπίδρασης,

1. διαπιστώνει ότι η Επιτροπή βασίζει το σχέδιο δράσης της στην έκθεση της ομάδας εμπειρογνωμόνων υψηλού επιπέδου, η οποία υποβλήθηκε στην Επιτροπή τον Μάρτιο του 1997, αλλά και ότι έκθεση αυτή καλύπτει γενικότερα την ελεύθερη κυκλοφορία των προσώπων, η οποία συνιστά ευρύτερη έννοια από την ελεύθερη κυκλοφορία των εργαζομένων[semigr ]

2. επισημαίνει ότι το άρθρο 8α της Συνθήκης ΕΚ θεσπίζει γενικό δικαίωμα ελεύθερης κυκλοφορίας και διαμονής στο έδαφος των κρατών μελών, ότι η ισχύουσα κοινοτική νομοθεσία, μέσω της οποίας το δικαίωμα ελεύθερης κυκλοφορίας των εργαζομένων μεταφέρεται στο δίκαιο των κρατών μελών, είναι αποσπασματική, ατελής και εφαρμόζεται ανεπαρκώς από τα κράτη μέλη και ότι, συνεπώς, υπάρχει επιτακτική ανάγκη για μια συνεκτική πρόταση όσον αφορά έναν «Γενικό Κώδικα Κυκλοφορίας και Εγκατάστασης»[semigr ]

3. καλεί την Επιτροπή, πρώτον, να προβεί στην κωδικοποίηση των κειμένων της ισχύουσας νομοθεσίας που διέπει την ελεύθερη κυκλοφορία και το δικαίωμα εγκατάστασης, και, στη συνέχεια, να ενσωματώσει τα ενοποιημένα αυτά κείμενα στον προαναφερθέντα Γενικό Κώδικα Κυκλοφορίας και Εγκατάστασης[semigr ]

4. φρονεί ότι θα πρέπει να αρθούν σταδιακά οι διακρίσεις όσον αφορά την ελεύθερη κυκλοφορία των προσώπων, το δικαίωμα εγκατάστασης και το δικαίωμα επανένωσης των οικογενειών μεταξύ πολιτών της Ένωσης και πολιτών από τρίτες χώρες οι οποίοι διαμένουν μονίμως στην επικράτεια της Ένωσης[semigr ] ζητεί από την Επιτροπή να υποβάλει συμπληρωματικό πρόγραμμα δράσης όσον αφορά την υλοποίηση και την ολοκλήρωση της ελεύθερης κυκλοφορίας των προσώπων, όπως προβλέπεται στο άρθρο 7Α της Συνθήκης ΕΚ[semigr ]

5. ζητεί από την Επιτροπή, στο πλαίσιο της εφαρμογής της Συνθήκης ΕΚ, να εξομοιώσει με τους υπηκόους του κράτους μέλους στο οποίο διαμένουν, τους αναγνωρισμένους απάτριδες και πρόσφυγες, σύμφωνα με τη σύμβαση του 1951[semigr ]

6. καλεί τα κράτη μέλη να ολοκληρώσουν τις απαραίτητες προκαταρκτικές εργασίες ούτως ώστε να διευκολυνθεί η ενσωμάτωση του κεκτημένου του Σένγκεν στο κοινοτικό δίκαιο, με τις μεγαλύτερες δυνατές εγγυήσεις για κοινοβουλευτικό και δικαστικό έλεγχο, αμέσως μετά την έναρξη ισχύος της Συνθήκης του Άμστερνταμ[semigr ] ζητεί από το Συμβούλιο και την Επιτροπή να ζητήσουν τη γνωμοδότηση του Ευρωπαϊκού Κοινοβουλίου όσον αφορά το θέμα αυτό[semigr ]

7. καλεί την Επιτροπή, ανεξάρτητα από ό,τι προβλέπουν οι διατάξεις της Συνθήκης του Άμστερνταμ, να υποβάλει ήδη τώρα προτάσεις για την κατάργηση της υποχρεωτικής θεώρησης διαβατηρίων των υπηκόων τρίτων χωρών κατά τη διακίνησή τους στην επικράτεια της Ένωσης εφόσον είναι μέλη οικογενειών διακινούμενων εργαζομένων ή απεσπασμένοι εργαζόμενοι[semigr ]

8. υποστηρίζει την άποψη ότι θα πρέπει να παρεμποδίζεται η κατάχρηση της ελεύθερης παροχής υπηρεσιών από επιχειρήσεις που απασχολούν παράνομα υπηκόους τρίτων χωρών σε άλλα κράτη μέλη[semigr ]

9. αναμένει ότι οι προτάσεις που έχει εξαγγείλει η Επιτροπή για την προσαρμογή του δικαιώματος παραμονής θα έχουν επίσης ως αντικείμενο την επέκταση του πεδίου εφαρμογής του κανονισμού (ΕΟΚ) 1612/68/ΕΟΚ ούτως ώστε να καλύπτει όλα τα μέλη των οικογενειών ανεξάρτητα από την ιθαγένειά τους καθώς και τα μέλη των οικογενειών που δεν συγκατοικούν με το διακινούμενο εργαζόμενο και τους μη έγγαμους συντρόφους σε εκείνα τα κράτη μέλη που αναγνωρίζουν αυτή τη μορφή συγκατοίκησης για τους δικούς τους πολίτες[semigr ] καλεί την Επιτροπή να υποβάλλει προτάσεις για τη βελτίωση των όρων άσκησης του δικαιώματος παραμονής των αναζητούντων εργασία, των εργαζομένων με προσωρινές και ελαστικές συμβάσεις, των ατόμων που ασκούν ελεύθερα επαγγέλματα και έχουν εγκαταλείψει τη δραστηριότητά τους και των συνταξιούχων που διαμένουν μονίμως σε ένα άλλο κράτος μέλος[semigr ] καλεί επίτης την Επιτροπή να προχωρήσει ταχέως στην τροποποίηση του κανονισμού (ΕΟΚ) 1612/68, όπως η ίδια έχει ανακοινώσει, με στόχο την ίση μεταχείριση των διακινούμενων εργαζομένων σε οικονομικό, κοινωνικό και φορολογικό επίπεδο[semigr ]

10. καλεί την Επιτροπή να επανεξετάσει τις ισχύουσες διοικητικές πρακτικές των εθνικών αρχών που σχετίζονται με την έκδοση αδειών παραμονής και να υποβάλει προτάσεις για την περαιτέρω απλούστευση των διοικητικών διαδικασιών[semigr ]

11. αναμένει ότι μέσω της ελεύθερης κυκλοφορίας των εργαζομένων σε όλα τα κράτη μέλη θα διασφαλισθεί η κοινωνική προστασία και ότι θα συνυπολογίζονται στις συντάξεις γήρατος τα συνταξιοδοτικά δικαιώματα κατά τις περιόδους απασχόλησης των εργαζομένων[semigr ]

12. προτρέπει την Επιτροπή να εξακολουθεί να ασκεί πιέσεις για την έγκριση των προτάσεων που εκκρεμούν ενώπιον του Συμβουλίου, ιδιαίτερα εκείνων που αφορούν τον Κανονισμό (ΕΟΚ) 1408/71, και να ενημερώνει λεπτομερώς τις αρμόδιες επιτροπές του Ευρωπαϊκού Κοινοβουλίου σχετικά με τις δυσκολίες που ανακύπτουν στο Συμβούλιο[semigr ]

13. καλεί το Συμβούλιο να επιταχύνει τις εργασίες για την έγκριση των προτάσεων που του έχουν υποβληθεί σχετικά με την τροποποίηση του κανονισμού (ΕΟΚ) 1408/71[semigr ] και να λάβει, στο πλαίσιο αυτό, πλήρως υπόψη τις συστάσεις του Ευρωπαϊκού Κοινοβουλίου[semigr ] υποστηρίζει τις νέες προτάσεις της Ευρωπαϊκής Επιτροπής για την επέκταση του πεδίου εφαρμογής του κανονισμού στους πολίτες τρίτων χωρών[semigr ] υποστηρίζει την πρόθεση της Επιτροπής να απλοποιήσει τον ισχύοντα κανονισμό[semigr ]

14. εκφράζει και πάλι τη λύπη του για το γεγονός ότι το Ευρωπαϊκό Συμβούλιο έχει προσαρμόσει το άρθρο 51 της Συνθήκης ΕΚ στη του Άμστερνταμ με τέτοιο τρόπο ώστε η συναπόφαση για το Ευρωπαϊκό Κοινοβούλιο πρέπει να συνδέεται με τη λήψη ομόφωνης απόφασης από το Συμβούλιο και επαναλαμβάνει ότι τούτο αποτελεί ένα από τα κυριότερα εμπόδια κατά την εκπόνηση της κοινοτικής νομοθεσίας σχετικά με την κοινωνική ασφάλιση των διακινούμενων εργαζομένων[semigr ]

15. καλεί την Επιτροπή να υποβάλει προτάσεις σχετικά με τη μεταφορά δικαιωμάτων κοινωνικής ασφάλισης όσον αφορά τη διακοπή της σταδιοδρομίας, τις συμπληρωματικές συντάξεις και τα μη εκ του νόμου προβλεπόμενα συστήματα κοινωνικής ασφάλισης, καθώς και σχετικά με το καθεστώς των ασκουμένων, των εθελοντών και των μαθητευομένων που θα προβλέπει επίσης την ένταξή τους στο σύστημα συντονισμού[semigr ]

16. καλεί την Επιτροπή, σε συνεργασία με τους εθνικούς φορείς κοινωνικών ασφαλίσεων, να δημιουργήσει μια κάρτα κοινωνικής ασφάλισης που θα είναι αναγνώσιμη από τα ειδικά μηχανήματα σε όλη την Ευρώπη και η οποία, όπως το ευρώ, εκτός από τον ουσιαστικό της στόχο θα επιδρά θετικά στους πολίτες ως ορατή απόδειξη των πλεονεκτημάτων της ευρωπαϊκής ολοκλήρωσης[semigr ]

17. καλεί την Ομάδα Εργασίας Υψηλού Επιπέδου για φορολογικά θέματα, υπό την προεδρία του Επιτρόπου Monti, να εξετάσει προσεκτικά τα προβλήματα που ανακύπτουν λόγω της αλληλεπίδρασης μεταξύ των συστημάτων άμεσης φορολογίας και λόγω του τρόπου χρηματοδότησης των εθνικών συστημάτων κοινωνικής ασφάλισης[semigr ] παράλληλα, καλεί τα κράτη μέλη να εξετάζουν εκ των προτέρων, σε ό,τι αφορά τις διασυνοριακές επιπτώσεις τους, τις τροποποιήσεις της εθνικής νομοθεσίας σχετικά με την κοινωνική ασφάλιση και το φορολογικό σύστημα[semigr ]

18. καλεί την Επιτροπή, τώρα που εκδόθηκε η απόφαση για τις υποθέσεις Decker και Kohll (C-120/95, C-158/96), να υποβάλει συντόμως τις ήδη υποσχεθείσες προτάσεις (νομοθετικών πράξεων) σχετικά με τον τομέα αυτό[semigr ] αναμένει από την Επιτροπή να αναλάβει νομοθετικές πρωτοβουλίες όσον αφορά τις απαιτούμενες διασφαλίσεις προδιαγραφών και ποιότητας καθώς και σχετικά με την προστασία των καταναλωτών και των ασθενών[semigr ]

19. καλεί το Συμβούλιο και την Επιτροπή, κατά την υποβολή προτάσεων και τον καθορισμό των γενικών κατευθύνσεων στον τομέα της απασχόλησης για το 1999, να συνεκτιμήσουν την άνιση και μη ισορροπημένη ανάπτυξη των αγορών εργασίας στα κράτη μέλη[semigr ] επισημαίνει κυρίως την ολοένα μεγαλύτερη ανάγκη κινητικότητας μεταξύ περιοχών που αντιμετωπίζουν έλλειψη εργατικού δυναμικού και περιοχών που αντιμετωπίζουν έλλειψη θέσεων εργασίας[semigr ] κατά συνέπεια, εκφράζει την επιθυμία η ελεύθερη κυκλοφορία εργαζομένων, και ειδικότερα των μεθοριακών εργαζομένων και των πολιτών από τρίτες χώρες, όχι απλώς να διασφαλίζεται αλλά και να ενθαρρύνεται ούτως ώστε οι υφιστάμενες θέσεις εργασίας σε μια περιοχή να συμπληρώνονται με διαθέσιμο εργατικό δυναμικό μιας άλλης περιοχής[semigr ]

20. καλεί την Επιτροπή να προωθήσει τη δημιουργία νέων εταιρικών σχέσεων EURES στις παραμεθόριες περιοχές και στα μεγάλα αστικά κέντρα καθώς και την ενίσχυση της συνεργασίας μεταξύ των εθνικών αρχών στην αγορά εργασίας, και μεταξύ των γραμματειών του EURES που έχουν επεκτείνει οι κοινωνικοί εταίροι και να προβεί σε μακροπρόθεσμο προγραμματισμό[semigr ] καλεί επίσης την Επιτροπή να αυξήσει τους χρηματοδοτικούς πόρους ούτως ώστε να διαθέτει επαρκή αριθμό συνεργατών και κατάλληλο πλαίσιο διοικητικής μέριμνας[semigr ]

21. επιδοκιμάζει τις προτάσεις της Επιτροπής για τη βελτίωση των κοινοτικών συστημάτων αμοιβαίας αναγνώρισης των τίτλων σπουδών δεδομένου ότι πολλές οικογένειες με παιδιά δεν ενθαρρύνονται να εγκατασταθούν σε άλλα κράτη της Ευρωπαϊκής Ένωσης λόγω των διαφορετικών εκπαιδευτικών συστημάτων και εξεταστικών ρυθμίσεων[semigr ] καλεί, ωστόσο, την Επιτροπή να αξιοποιήσει την ευκαιρία που της παρέχει η έκθεσή της σχετικά με το στάδιο εξέλιξης της οδηγίας 92/51/ΕΟΚ, η οποία αναμένεται να υποβληθεί το 1999, για την απλούστευση και ενοποίηση των κοινοτικών νομοθετικών διατάξεων στον τομέα αυτόν[semigr ]

22. καλεί την Επιτροπή, σύμφωνα με τη νομολογία του Ευρωπαϊκού Δικαστηρίου, να προσδιορίσει τομείς ή θέσεις στο δημόσιο τομέα που δικαιολογούν την περιορισμένη πρόσβαση στο δημόσιο τομέα, σύμφωνα με το άρθρο 48, εδάφιο 4 της Συνθήκης ΕΚ[semigr ] καλεί, επίσης την Επιτροπή να διευκρινίσει ποιες δραστηριότητες στον δημόσιο τομέα θα πρέπει να θεωρούνται ως κατοχυρωμένα επαγγέλματα υπό το πρίσμα των οδηγιών για την αναγνώριση των διπλωμάτων[semigr ]

23. καλεί την Επιτροπή να συνεχίσει τις εργασίες της για την καθιέρωση μιας ευρωπαϊκής ταυτότητας ασκουμένων, σε συνεργασία με τις εθνικές αρχές, τα εκπαιδευτικά ιδρύματα και τους κοινωνικούς εταίρους, καθώς και σχετικά με το προβλεπόμενο καθεστώς του «Ευρωπαίου μαθητευομένου»[semigr ] ζητεί επίσης, να προωθηθεί η διεθνική κινητικότητα στα μελλοντικά προγράμματα εκπαίδευσης και επαγγελματικής κατάρτισης[semigr ]

24. προτρέπει την Επιτροπή να διερευνήσει τις ελλείψεις των κρατών μελών και των διοικήσεών τους, όσον αφορά την ενσωμάτωση στο εθνικό δίκαιο και την εφαρμογή της σχετικής κοινοτικής νομοθεσίας, όπως περιγράφεται στην έκθεση της ομάδας εμπειρογνωμόνων υψηλού επιπέδου, ώστε να κατονομασθούν και να ονειδισθούν τα κράτη μέλη που δεν εκπληρώνουν τις υποχρεώσεις τους (για παράδειγμα, με τη δημοσίευση ενός «βαθμολογικού πίνακα της ελεύθερης κυκλοφορίας») και να καταγγέλλονται συστηματικά στο Ευρωπαϊκό Δικαστήριο εάν δεν συμμορφώνονται με κάποια γνώμη που έχει εκδοθεί βάσει του άρθρου 169 της Συνθήκης ΕΚ[semigr ]

25. επαναλαμβάνει ότι συμφωνεί με τη σύσταση της ομάδας εμπειρογνωμόνων υψηλού επιπέδου όσον αφορά τον ορισμό, σε μόνιμη βάση, ενός μέλους της Επιτροπής ως υπευθύνου επί όλων των θεμάτων που σχετίζονται με την ελεύθερη κυκλοφορία των προσώπων, ώστε η πολιτική της Επιτροπής να γίνει συνεκτικότερη και περισσότερο αποτελεσματική[semigr ]

26. υποστηρίζει την άποψη ότι πολλά εμπόδια στον τομέα της ελεύθερης κυκλοφορίας οφείλονται στην έλλειψη διαφάνειας καθώς και στην ανεπάρκεια συντονισμού και συνεργασίας μεταξύ των σημαντικότερων φορέων[semigr ] υποστηρίζει, συνεπώς,

- την προώθηση κλίματος εμπιστοσύνης μεταξύ των εθνικών αρχών των κρατών μελών, λ.χ., μέσω της ειδικής κατάρτισης και ανταλλαγών μεταξύ υπαλλήλων[semigr ]

- τη δημιουργία εθνικών συντονιστικών υπηρεσιών για θέματα που αφορούν την ελεύθερη κυκλοφορία των εργαζομένων[semigr ]

- τη στενή συνεργασία μεταξύ των Επιτρόπων που είναι αρμόδιοι για επιμέρους τομείς της ελεύθερης κυκλοφορίας των εργαζομένων καθώς και μεταξύ των υπηρεσιών τους[semigr ]

27. επιδοκιμάζει την πρόθεση της Επιτροπής να ενημερώσει διεξοδικότερα την κοινή γνώμη σχετικά με ζητήματα της ελεύθερης κυκλοφορίας[semigr ] καλεί τα κράτη μέλη και τους κοινωνικούς εταίρους να συμβάλουν στην εξάλειψη του προβλήματος της ελλιπούς ενημέρωσης[semigr ] επαναλαμβάνει, επίσης, το αίτημά του για την ίδρυση εθνικών γραφείων που θα δέχονται καταγγελίες στον τομέα της ελεύθερης κυκλοφορίας των προσώπων[semigr ]

28. υπενθυμίζει ότι οι αναφορές που του έχουν υποβληθεί κατά το παρελθόν αποτελούν σημαντική βάση για την αξιολόγηση της έμπρακτης εφαρμογής του δικαιώματος στην κινητικότητα στην επικράτεια της Ένωσης από την σκοπιά των ενδιαφερομένων πολιτών[semigr ]

29. επισημαίνει ότι η ποιότητα των αναφορών στον τομέα της ελεύθερης κυκλοφορίας των εργαζομένων καθιστά σαφές ότι μολονότι σχετικά μικρός αριθμός πολιτών της Ένωσης επωφελείται από τις ευκαιρίες της εσωτερικής αγοράς, και ιδίως της κοινής αγοράς εργασίας, παρατηρείται συνεχής βελτίωση των επαγγελματικών προσόντων των αναφερόντων και των γνώσεών τους όσον αφορά τα δικαιώματα που προβλέπονται στο πρωτογενές και στο παράγωγο κοινοτικό δίκαιο[semigr ]

30. δεσμεύεται να διευκολύνει την πρόσβαση στο πρόγραμμα δράσης των ενδιαφερομένων αναφερόντων και άλλων πολιτών που απευθύνονται στο Ευρωπαϊκό Κοινοβούλιο για ζητήματα ελεύθερης κυκλοφορίας στην Ένωση, προκειμένου να δοθούν δυνατότητες στα άτομα αυτά να εφιστούν την προσοχή των τοπικών, περιφερειακών και εθνικών υπηρεσιών στις προοπτικές που προβλέπει το πρόγραμμα δράσης[semigr ]

31. αναθέτει στον Πρόεδρό του να διαβιβάσει το παρόν ψήφισμα στην Επιτροπή, στο Συμβούλιο, στην Οικονομική και Κοινωνική Επιτροπή καθώς και στους ευρωπαίους κοινωνικούς εταίρους.